གོང་གི་བསོད་རིས་ཚང་དང་གསའ།ཞེས་པའི་གློག་བརྙན་ལ་ལོར་སྤྲིན་གྱི་ལྷོ་ཕྱོགས་ཞེས་པའི་རྒྱལ་ཁབ་བཅུ་གཉིས་ཀྱི་དངོས་བཤུས་གློག་བརྙན་བཤམ་སྟོན་འགྲན་སྡུར་སྐབས་ལྔ་པའི་དུས་སུ་གྲོང་ཁུལ་སྡེ་ཚན་གྱི་སྔོན་ཐོན་བྱ་དགའ་ཐོབ་པ་དང་།ངའི་བྱ་རྒོད།ཅེས་པའི་དངོས་ཟིན་གློག་བརྙན་ལ་ལོར་གྲངས་གཅིག་ཐེབས་རྩ་ཚོགས་པའི་སྤྱི་ཕན་འཕྲོ་བརྙན་དུས་སྟོན་དུ་ཆེས་བཟང་པའི་སྤྱི་ཕན་གཏམ་རྒྱུད་ཀྱི་གློག་བརྙན་བྱ་དགའ་ཐོབ་པ་དང་།ཡུལ་སྡེའི་མིག་གི་གློག་བརྙན་ལས་ཆུ་ཞེས་པའི་གློག་བརྙན་དེ་ལ་ལོའི་ཀྲུང་གོའི་རྒྱལ་སྤྱིའི་ནམ་ཟླའི་གློག་བརྙན་བརྙན་འཕྲིན་ཚོགས་འདུ་ཐེངས་གཉིས་པའི་སྟེང་དུ་རྒྱལ་འཇུག་བྱ་དགའ་ཟེར་བ་ཐོབ་པ་སོགས་རྒྱལ་སྤྱིའི་འགྲན་བསྡུར་དང་རྒྱལ་ནང་གི་བྱ་དགའི་གཟེངས་རྟགས་ཀྱང་རབ་དང་རིམ་པ་ཐོབ།ཁོང་ནི་རྟེན་གྲྭ་བ་ཡིན་པ་ལ་ཕྱག་ལས་དེང་རབས་ཀྱི་དམངས་ཕན་དང་།ཚན་རིག་ལ་ཁ་ཕྱོགས་པའི་ལས་མང་པོ་མཛད་བཞིན་ཡོད་ལ།ཡུལ་སྐོར་ཀྲུང་གོའི་བརྙན་ལེན་དྲྭ་བའི་ཆེད་བསྐོས་བརྙན་ལེན་པ་དང་།མཚོ་སྔོན་ཞིང་ཆེན་པར་ལེན་མཐུན་ཚོགས་ཀྱི་ཚོགས་མི་དང་།མཚོ་སྔོན་ཞིང་ཆེན་གཙང་གསུམ་རྒྱལ་ཁབ་རིམ་པའི་རང་བྱུང་སྲུང་སྐྱོབ་ས་ཁུལ་གྱི་སྐོར་སྲུང་བ་དང་།མགོ་ལོག་བོད་རིགས་རང་སྐྱོང་ཁུལ་གྱི་པར་ལེན་མཐུན་ཚོགས་ཀྱི་ཚོགས་མི་བཅས་ཀྱི་ཐོབ་ཐང་ཡང་བཞེས་ནས་ཡོད།།